Написати на језику *Java* следећи пакет типова (грешке пријављивати изузецима опремљеним текстовима порука):

* ***Категоризовано*** је нешто чему се може дохватити целобројна категорија.
* Категоризовано ***возило*** има задат регистарски број. Може да се састави текстуални опис возила у облику *регБр***(***категорија***)**.
* ***Аутомобил*** је возило категорије 1. ***Камион*** је возило категорије 2.
* ***Ценовник*** садржи низ целобројних путарина по категоријама возила. Ствара се празан, на основу задате максималне категорије. Може да се зада и дохвати путарина за дату категорију возила. Грешка је ако таква категорија не постоји. Задавање путарине за дату категорију може да се изврши само једном, а у супротном је грешка. Ценовник може да се копира. Копији могу да се промене путарине, само једном за сваку категорију.
* Наплатна ***станица*** има јединствен, аутоматски генерисан целобројан идентификатор и ценовник. Ценовник се задаје приликом стварања, али накнадно може да се промени. Може да се наплати путарина од задатог возила, да се дохвати укупан наплаћени износ за пролаз од претходног задавања ценовника и да се састави текстуални опис станице у облику*идБр***(***наплаћенИзнос***)**. Грешка је ако је категорија ван дозвољеног опсега или ако у тренутку наплате није дефинисан ценовник.
* Наплатна ***рампа*** садржи назив и задат број станица. При стварању се задаје ценовник који може касније да се промени. Промењен (нови) ценовник се доставља свим садржаним станицама. Пристигло возило се распоређује за наплату на једну од садржаних станица на случајан начин. Може да се одреди укупан наплаћен износ од претходног задавања ценовника и да се састави текстуални опис рампе у облику *назив***(***наплаћено***):***станица***,**…**,***станица*.

Написати на језику *Java* **програм** (класу с главном функцијом) који направи једну наплатну рампу са неколико наплатних станица, затим направи неколико возила, достави их наплатној рампи за наплату и на главном излазу испише наплатну рампу. Користити константне параметре (не треба ништа учитавати).